NYT FRA BESTYRELSEN februar 2021

Bestyrelsen er udfordret under corona nedlukningen, idet vi ikke kan mødes fysisk, møde ejerne i deres hjem eller holde møder med håndværkere og tilbudsgivere. I den næste tid mødes bestyrelsen på ”TEAMS”, og øvrige kontakter sker fortrinsvis via mail/telefon. Vi har holdt vores første **bestyrelsesmøde** på denne måde, og det kan fungere en periode.

Vi har fået udsættelse på skift af **vaskemaskinerne** hos L`EASY.

Samtidig er der sket en forlængelse af brugen af det nuværende betalingssystem. Vi ved på nuværende tidspunkt ikke, hvornår vi overgår til nye maskiner og nyt betalingssystem.

Vi har endnu ikke fået svar på bestyrelsens høringssvar til Gentofte Kommunes **støjhandlingsplan** 2021-2026.

Vi kan opfordre til, at støtte et **borgerforslag** om ”mindre støj fra motorveje i bynære områder”: linket er tidligere lagt på Facebook og vil komme på vores hjemmeside.

Der bliver **monteret hjørneventiler** i vinduerne i tørrerummene i blok 2 og 3 for at forbedre udluftningen i rummene. Der opleves ikke manglende udluftning i blok 1. Glarmester er bestilt. **Der henstilles til at man ikke lukker op for varmen !**

Enkelte ejere oplever desværre generende **støj fra naboer**. Der er ikke så meget, bestyrelsen kan gøre ved dette – kun opfordre til, at man tager en dialog med naboen og at man selvfølgelig overholder husordenen.

Der er udkommet en **hvidbog om nabostøj**, som vil blive lagt på hjemmesiden.

Vi sætter snarest gang i de næste større opgaver, såsom udskiftning af **vandrør** på lofter, rensning af **udluftningskanaler** i baderum, eftersyn af furer på de **overdækkede altaner**, hvor der er begyndende problemer med indtrængen af vand – og forsøger at få klarhed over, hvad kommunens planer er angående **sortering af affald**. Vi kan forvente endnu mere **sortering** og endnu flere containere, hvilket vil give pladsmæssige problemer. I løsningen skal indgå planer med garager og området bagved.

Vi afventer fortsat overslag over, hvad det koster, at istandsætte **altankasserne**, men håber at vi kan få en oversigt over dette i nærmeste fremtid.

Bestyrelsen arbejder endvidere med at udfærdige en standard lejekontrakt, som kan ligge på hjemmesiden, med justering af lejen for garager og ny prisstruktur på leje af kælderrum.

Hilsen

Bestyrelsen

**Henrik kæmper desværre stadig med problemer med skrald og fejlsortering** –

**LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen eller på anden måde bortskaffe. Kontakt Henrik eller bestyrelsen

Har du spørgsmål til formanden/bestyrelsen bedes du henvende dig på formand@jaegerhaven.dk. Vores Facebookgruppe er tænkt som et forum, hvor medlemmerne kan kommunikere indbyrdes.

Der står mange nyttige oplysninger på vores hjemmeside: www.jaegerhaven.dk